Kriza e refugjatëve dhe turizmi në ishujt grekë
Ekspertët thonë se zgjidhja e çështjes së refugjatëve dhe situata e sigurisë janë kyçi për përmirësimin e turizmit në ishujt grekë
Ndërsa qeveria greke ka miratuar disa politika preferenciale për të tërhequr touristë në ishullin Lesvos, ekspertët mendojnë se ka probleme më të mëdha për të zgjidhur, si kriza e refugjatëve, taksat e larta dhe shqetësimet për situatën e sigurisë. Gati 600 mijë refugjatë kanë mbërritur në ishullin Lesvos që nga korriku i vitit të kaluar, duke pakësuar jo vetëm turizmin, por edhe zhvillimin e përgjithshëm të ishullit grek. Për të ringritur reputacionin e ishullit, qeveria greke miratoi një sërë iniciativash të reja për turizmin. Qeveria ofron 10 ditë qëndrimi në hotel pa pagesë për personat me të ardhura të ulëta ose të papunët. Udhëtarët gjithashtu kanë një ulje çmimi prej 30% nëse udhëtojnë me traget. Eskperti i transportit detar, Constantinos Antonopoulos, thotë se krahas këtyre politikave të reja, duhet edhe vendosmëri për të zgjidhur krizën e refugjatëve: Të tjerë besojnë se turizmi rrezikohet më shumë prej taksave të larta. Markos Kantzios thotë se niveli i lartë i taksave i ka shtrenjtuar shumë shërbimet për turistët: Duke qenë se ishulli gjendet pranë bregdetit të Turqisë, shumë turistë marrin në konsideratë edhe situatën e tensionuar të atjeshme. Disa e konsiderojnë madje jo të sigurtë udhëtimin për këtë arsye. Megjithatë, zoti Antonopoulos thotë se siguria nuk është problem për Greqinë: Ishulli Lesvos ndodhet vetëm 5.5 km pranë bregdetit të Turqisë, i cili qarkon ishullin grek në pjesët veriore dhe lindore të tij.